《秋日龙沙与万元白年兄小酌得秋字》
明代·苏升

龙沙日日枕江流，古寺高天一素秋。未有芙蓉解芳节，独馀葭菼入新愁。

西风欲尽当门柳，章水徒撑渡马舟。杯酒看君忧世事，辽阳金鼓几时休。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。